== Ejerforhold ==
Et privat nederlandsk firma, ''Ingka Holding'', ejer 207 af 235 IKEA-forretninger (2006-tal).
Dette firma ejes fuldstændigt af en nederlandsk [[Fond (institution)|fond]], ''Stichting Ingka'', efter at Ingvar Kamprad i 1982 overdrog sine IKEA-aktier. I 1986 blev IKEA organisationen delt op i tre separate organisationer:<ref>{{Cite web |url=http://inter.ikea.com/en/about-us/milestones/ |title=Milestones in Our History - Inter IKEA Group<!-- Bot genereret titel --> |access-date=19. maj 2017 |archive-date=23. november 2016 |archive-url=https://web.archive.org/web/20161123011312/http://www.inter.ikea.com/en/about-us/milestones/ |url-status=dead }}</ref> Inter IKEA Group, INGKA Group og IKANO Group, hvoraf sidstnævnte er "IKEA-banken", [[Ikano Bank]].
''Stichting Ingka'' har været anset som verdenens største fond, hvis værdi blev sat til 28 milliarder euro i 2006.
Fonden styres af en fem mand stor komité, med Johan Kuylenstierna som [[formand]].
IKEA-[[varemærke]]t ejes af et andet nederlandsk selskab, ''Inter IKEA Systems,'' der ikke er en del af ''Ingka Holding-''gruppen.
''Inter IKEA Systems'' ejes derimod af ''Inter IKEA Holding'' i [[Luxembourg]], og dette firma ejes igen af et firma med samme navn i de [[Nederlandske Antiller]], der øjensynligt ejes af Kamprad-familien.
''Inter IKEA'' tjener sine penge gennem [[franchising]]-afgifter, først og fremmest fra Ingka Holding.
I 2004 betalte Ingka Holding-gruppen 631 millioner til Inter IKEA-gruppen, som tjente 225 millioner euro før skat efter at have fratrukket 590 millioner euro til "udgifter".
Disse udgifter er tilsyneladende til et luxemborgsk selskab ved navn ''I.I. Holding'', der øjensynligt kontrolleres af Kamprad-familien.
I 2004 betalte de to selskabsgrupper blot 19 millioner euro i [[skat]] ud af en fortjeneste på 553 millioner euro, hvilket fik ''[[The Economist]]'' til at skrive at Kamprad-familien er omhyggelige i deres bestræbelser på at undgå skat.<ref>{{Cite news
 | title = Flat-pack accounting
 | url = http://www.economist.com/businessfinance/displaystory.cfm?story_id=6919139
 | date = 11. maj 2006
 | work = The Economist
}}</ref>
Historie Foreninger Organisationer